บาทเปิด 31.60 บาทต่อดอลลาร์ แข็งค่า
เงินบาทเปิดตลาด 31.60 บาทต่อดอลลาร์ แข็งค่านักลงทุนรอดูมาตรการกระตุ้นเศรษฐกิจของสหรัฐฯ
1 ต.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.60 บาท/ดอลลาร์ แข็งค่าจากเย็นวันที่ 30 ก.ย. ที่ระดับ 31.67 บาท/ดอลลาร์ เนื่องจากดอลลาร์อ่อนค่าหลังนักลงทุนเปิดรับความเสี่ยงมากขึ้นจากความหวังเกี่ยวกับมาตรการทางการคลังของสหรัฐเพื่อแก้ไขปัญหาผลกระทบจากโควิด-19
"บาทแข็งค่าจากเย็นวานนี้ หลังนักลงทุนเปิดรับความเสี่ยงมากขึ้นจากความหวังเรื่องมาตรการคลังของสหรัฐ" นักบริหารเงิน กล่าว
นักบริหารเงิน คาดวันนี้เงินบาทจะเคลื่อนไหวในกรอบ 31.55 - 31.70 บาท/ดอลลาร์